
Magyar népmese illusztrációk Benedek Elek meséi alapján

Hol volt, hol nem volt…
Minden számomra kedves mese így kezdődött kiskoromban és még a mai napig szívesen veszem le a polcról azokat a mesekönyveket, amelyeket Benedek Elek a „nagy mesemondó” írt és gyűjtött néprajzi gyűjtőútjai során. Most is megvan az igény a szépen illusztrált könyvek iránt és ez nem szabja meg a maga korhatárát. Grafikai munkámban Reich Károly nyomába szegődtem, de saját magam stílusában szerettem volna valami egyedit alkotni.
Mivel a történetekben szereplő állatok mindig is fontos szerepet töltöttek be az események alakulásában, úgy döntöttem, hogy őket fogom kiragadni és belőlük fogok sorozatot készíteni. Ezek az állatok a következők:
táltos paripa, róka, pacsirta, kiskakas és a három aranygyapjas kos.
A hagyományos technikákat mellőzve a ceruza és ecset helyett digitális rajzpadot ragadtam és a számítógép segítségével kezdtem el illusztrációimat a vázlatolásokat követően megrajzolni. Képeimen próbáltam az előtér és háttér közötti kontrasztot azzal növelni, hogy míg az előtérben életszerű ábrázolásban láthatóak az általam kiválasztott állatok, a háttér ettől sokkal egyszerűbb vonalvezetést mutat, utalva erre a gyermekkori énünkre.



